CELEX: 62015CN0373
Language: hu
Date: 2015-07-15 00:00:00
Title: C-373/15. sz. ügy: A Törvényszék (kilencedik tanács) T-259/13. sz., Franciaország kontra Bizottság ügyben 2015. április 30-án hozott ítélete ellen a Francia Köztársaság által 2015. július 15-én benyújtott fellebbezés

7.9.2015   
            
            
               HU
            
            
               Az Európai Unió Hivatalos Lapja
            
            
               C 294/48
            
         A Törvényszék (kilencedik tanács) T-259/13. sz., Franciaország kontra Bizottság ügyben 2015. április 30-án hozott ítélete ellen a Francia Köztársaság által 2015. július 15-én benyújtott fellebbezés
   (C-373/15. sz. ügy)
   (2015/C 294/59)
   Az eljárás nyelve: francia
   
      Felek
   
   
      Fellebbező: Francia Köztársaság (képviselők: F. Alabrune, G. de Bergues, D. Colas és C. Candat meghatalmazottak)
   
      A többi fél az eljárásban: Európai Bizottság, Spanyol Királyság
   
      A fellebbező kérelmei
   
   
               —
            
            
               A Bíróság helyezze részben hatályon kívül a Törvényszék T-259/13. sz., Franciaország kontra Bizottság ügyben 2015. április 30-én hozott ítéletét;
            
         
               —
            
            
               az ügyet jogerősen bírálja el, megsemmisítve az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2013/123/EU bizottsági végrehajtási határozatot (1), amennyiben az kizár a Francia Köztársaság által a 2008. és 2009-es költségvetési évben a francia vidékfejlesztési program 2. tengelye vonatkozásában kifizetett egyes kiadásokat, vagy az ügyet, annak elbírálása érdekében utalja vissza a Törvényszék elé;
            
         
               —
            
            
               a költségekről jelenleg ne határozzon.
            
         
      Jogalapok és fontosabb érvek
   
   Fellebbezése alátámasztása érdekében a francia kormány a megtámadott ítélettel szemben három jogalapra hivatkozik.
   Első jogalapjával a francia kormány azt állítja, hogy a Törvényszék tévesen alkalmazta a jogot, amikor nem vizsgálta hivatalból a lényeges eljárási szabályok megsértésére alapított jogalapot, noha a Bizottság a jogvita tárgyát képező határozatot ésszerű határidőn túl fogadta el.
   Második, másodlagosan hivatkozott jogalapjával a francia kormány azt állítja, hogy a Törvényszék tévesen alkalmazta a jogot, amikor úgy ítélte meg, hogy a Bizottság nem sértette meg a vidékfejlesztési támogatási intézkedésekre vonatkozó ellenőrzési eljárások, valamint a kölcsönös megfeleltetés végrehajtása tekintetében az 1698/2005/EK tanácsi rendelet végrehajtására vonatkozó részletes szabályok megállapításáról szóló, 2006. december 7-i 1975/2006/EK bizottsági rendelet (2) (a továbbiakban: 1975/2006 rendelet) 10. és 14. cikkét azáltal, hogy a francia hatóságokat arra kötelezte, hogy az ICHN- támogatás (Indemnités Compensatoires des Handicaps Naturels, természeti hátrányok után járó kompenzációs támogatások) címén végzett helyszíni ellenőrzések során számlálja meg az állatokat.
   Harmadik, teljesen másodlagosan hivatkozott jogalapjával a francia kormány azt állítja, hogy a Törvényszék tévesen alkalmazta a jogot, amikor úgy ítélte meg, hogy a szarvasmarhafélék azonosításának és a juhtenyésztési támogatásoknak kezelése keretében végzett helyszíni ellenőrzések nem minősülnek az 1975/2006 rendelet 12. cikke és további cikkei értelmében vett helyszíni ellenőrzéseknek.
   Következésképpen a megtámadott ítéletet hatályon kívül kell helyezni, amennyiben az elutasítja a francia kormánynak a jogvita tárgyát képező bizottsági határozat ellen hivatkozott első megsemmisítésre irányuló jogalapját.
   
      (1)  HL L 67., 20. o.
   
   
      (2)  HL L 368., 74. o.